Comforsa aconsegueix un any sencer amb guanys consecutius | Ràdio Girona | Cadena SER\nComforsa aconsegueix un any sencer amb guanys consecutius. Aquesta empresa del sector del metall, amb més de 300 treballadors, és propietat de la Generalitat, i l'últim any ha invertit gairebé 2 milions d'euros en les plantes de producció del Ripollès. L'empresa preveu millorar encara més els resultats de cara l'any que ve.\nL'empresa metel·lúrgica Comforsa és una de les poques grans empreses del Ripollès que ha sobreviscut a la crisi i ho ha aconseguit per les injeccions milionàries que hi ha fet la Generalitat. Ara, ha completat dotze mesos amb guanys consecutius. La companyia ho atribueix a una millor gestió dels recursos i de les despeses per fer front a la desacceleració de l'economia mundial.\nEn l'últim any, han invertit un milió 700 mil euros en renovar les màquines de les plantes de producció. I asseguren que han arribat al llindar de la rendibilitat, i esperen encarar l'any que ve sense pèrdues.\nA aquests resultats se suma la injecció de 4 milions i mig d'euros per part de la Generalitat. L'últim cop, el govern hi havia posat 10 milions d'euros i està sondejant el mercat per buscar possibles compradors.


Wikiloc | Castellcir, Catalunya (España)中的Castellcir Esplugues Sant Cugat de Gavadons路线- GPS track\n越野单车 (在Spain的最佳越野单车路线 → Catalonia → Castellcir )\nCastellcir Esplugues Sant Cugat de Gavadons\n18,459 638 7069\n浏览次数： 62次 , 下载次数： 2次\nPasseig per pistes amb un corriolet necessari per gaudir de Fontscalents i Esplugues.\nVisitem el sot del Til·lers, balma secreta atenció a les esllavissades, Fontscalents, Esplugues i el pont romànic i, passant per Collsuspina on es pot comprar pa al forn de fama intercomarcal i fer un mos als seus dos bars freqüentats per ciclistes i motoristes, acabem de pujar a Sant Cugat de Gavadons a gaudir de les vistes al Montseny, Tagamananent, Plana de Vic, el Far, Cabrera, Canigó, Puigmal i un bon tram de Pirineu Occidental.\nSot dels Til.lers\nAtents al corriol\nPont romànic i mas troglodita\nVista al Molí Vell\nI bauma del burret\nPont i inici de la pujada\nBars i Forn interessants\nSta Coloma Sasserra\nEl troç del corriol, sobre tot després de Fontscalents, a dia d'avui està molt complicat, fins i tot hi ha dos tancats amb filferro que hem tingut que passar les bicis per sobre. Per lo demés molt bona ruta.\nGràcies per actualitzar!!!


Els nens i nenes de 4t de primària confeccionem el menú escolar d’una setmana | Escola El Solell\nEls nens i nenes de 4t de primària confeccionem el menú escolar d’una setmana\nEl 19 de gener, vam realitzar , per SEGONA vegada, a l’escola El Solell, el taller dirigit als alumnes de 4t de primària que consisteix en confeccionar el menú escolar d’una setmana. És una iniciativa que té molt bona acollida. Els nenes i nenes de l’Escola El Solell també el van trobar molt interessant, van passar una bona estona aprenent la importància del disseny d’un menú saludable.\nEl nostre responsable de cuines, el Jordi Clusella, juntament amb la dietista que revisa i valora els nostres menús, l’ Anna Pons, van explicar als nens i nenes, les recomanacions que han de tenir en compte a l’hora d’elaborar un menú. Els van parlar de racions i frequències setmanals dels aliments, ensenyant la Piràmide de l’alimentació saludable i d’altres consideracions recollides en la guia, L’alimentació saludable en l’etapa escolar, i en el document, Acompanyar els àpats dels infants, de l’Agència de Salut Pública de Catalunya.\nEls nens i nenes, s’ho van prendre molt seriosament i, acompanyats per les seves tutores, la coordinadora de l’equip de monitoratge, l’Anna i el Jordi, van veure com amb plats que els hi agraden poden confeccionar un menú saludable i equilibrat nutricionalment.\nA l’hora del pati, els infants van poder visitar la cuina i fer un tast de fruita amb xocolata.\nAquest és el menú que van elaborar per a la setmana del 5 al 9 de març.


Els catifaires catalans somien amb Tòquio - Tornaveu\nDimecres, 3 de juny de 2020 12:00h\nLa Federació Catalana de Catifaires han participat amb una catifa dels jardins del Santuari Famedio Tenjin de Tòquio.\nA més dels Jocs Olímpics, la capital nipona havia d’acollir a finals de maig el 8è Congrés d’Art Efímer, una cita per donar a conèixer i reivindicar l’art de les catifes florals, una expressió de cultura popular que a Catalunya té 700 anys d’història. La situació d’emergència per la Covid-19 ha impedit celebrar el congrès tal com estava previst, però els organitzadors, la Coordinadora Internacional de Entidades de Arte Efímero, no han volgut renunciar-hi i ho han festejat amb un projecte únic i virtual.\nLes 26 delegacions catifaires d’arreu del món (de Galícia, de Bolsena i la Toscana a Itàlia, de Mèxic, Bèlgica o Corea, a més de Catalunya) no han pogut traslladar-se a Tòquio però sí han confeccionat, des dels seus confinaments, les seves obres d’art floral, que s’han reunit en un vídeo col·lectiu. D’aquesta manera, com expliquen des de la Coordinadora, s’ha volgut que les catifes estiguessin presents, de manera virtual, “a la ciutat, als cors dels catifaires i al món”. La iniciativa, amb el lema ‘Somiant Tòquio’, també ha volgut ser un agraïment al comité organizador japonés, presidit per Yasu Fujikawa.\nLa Federació Catalana de Catifaires hi ha participat amb una obra que representa un espai dels jardíns del Santuari Kameido Tenjin de Tòquio, famosos per les seves glicines violetes. Les mesures de confinament van alterar les rutines de treballa, i la catifa es va haver de dividir en tres parts, que els catifaires d’Arbúcies, del Casal de Mollet i de Caldes de Montbui van confeccionar per separat.\nEn la catifa, amb disseny de Joaquin Dasquens, s’han emprat fins a 35 colors i textures diferents: serradures i encenalls tenyits, flors boscanes, fulles de diferents plantes i arbres de 14 espècies diferents, tuia, molsa, canyes de bambú, suro tenyit, terra de jardí, sal tenyida, cals, etc. Ha calgut la participació d’una vintena de catifaires amb unes 150 hores de feina.\nCongrès dArt Efímer


Arxius de generalitat de catalunya | Pàgina 2 de 17 | Diari La República Checa\nLa restauració demana obrir ininterrompudament fins les 8 de la tarda\nEl sector de la restauració de Barcelona ha reclamat a la Generalitat i al Procicat poder obrir els seus establiments en un horari ininterromput que duraria fins a les 8 de la tarda. La reclamació s’ha fet pública mitjançant un vídeo on es llisten totes les queixes de l’hostaleria. Entre elles, es menciona un “tancament encobert”, a més de la impossibilitat de pagar les despeses a causa de la falta d’ingressos.\nLes restriccions actuals, amb les quals els establiments només poden obrir durant 4 hores i mitja al dia, acaben aquest diumenge 7 de febrer. A partir de dilluns es podrien canviar les mesures anticovid o bé prorrogar les actuals, deixant en la mateixa situació a un dels sectors més castigats per la pandèmia.\nSalut començarà a vacunar els usuaris de residències amb positius.\nEl Departament de Salut de la Generalitat de Catalunya ha anunciat que aquesta setmana començaran les vacunacions de covid-19 a les residències amb casos positius. Ho ha fet a través del secretari de Salut Pública, Josep Maria Argimon, qui ha explicat que només es vacunarà als contactes estrets, i no als que tinguin el virus.\nArgimon també ha mostrat un altre cop la intenció d’aplicar els autotests a les farmàcies. D’aquesta forma, cada ciutadà s’aplicarà a si mateix la prova de coronavirus i podrà consultar el resultat via web. El secretari ha explicat que aquesta iniciativa començarà quan acabin els autotests dels equips docents.\nREDACCIÓ12 Gener, 2021\nL’hostaleria i restauració vol que es faciliti la mobilitat comarcal\nLes associacions hostaleres i del sector de la restauració han demanat a la Generalitat que no posi impediments a la mobilitat comarcal ni al turisme d’esquí. Així ho han transmès al conseller d’Empresa, Ramon Tremosa. Consideren que les restriccions de mobilitat són de caràcter general, i que no haurien d’aplicar-se al conjunt de Catalunya.\nAsseguren que no haurien d’haver-hi les mateixes mesures a poblacions mitjanes i petites, amb poca població, ja que els establiments d’hostaleria no es poden abastir de possibles clients de l’entorn, fet que fa inviable l’obertura dels mateixos. Per les entitats, l’esquí no suposa cap risc, de la mateixa forma que tampoc ho representa allotjar-se a un hotel o bungalow. Per aquest motiu també han demanat que es facilitin els desplaçaments amb aquest motiu.\nEl sector de l’hostaleria i la restauració de Catalunya ha estat representat per la Federació d’Hostaleria de Lleida, la Federació d’Hostaleria de les Comarques de Girona, la Federació Intercomarcal d’Hostaleria, Restauració i Turisme (FIHRT), l’Associació d’Empresaris de l’Hostaleria de Tarragona (AEHT) i el Gremi de Restauració de Barcelona.\nLa restauració demana la implantació del passaport sanitari\nLes associacions hostaleres i del sector de la restauració han proposat a la Generalitat la implantació del passaport sanitari. Ho han fet en una reunió amb el conseller d’Empresa, Ramon Tremosa. El passaport sanitari és una eina ben vista entre els professionals mèdics. Es tracta d’un document que acredita a l’usuari en qüestió assegurant que està lliure de coronavirus.\nD’aquesta forma, el sector podria obrir els seus establiments d’una forma més segura. Per tal de dur a terme aquesta iniciativa, les associacions també demanen que s’agilitzi el sistema de proves antígens i PCR, a més de poder vacunar aels seus treballadors per garantir un servei lliure de covid-19.\nREDACCIÓ9 Gener, 2021\nEl Departament d’Interior aconsella no sortir de casa\nDavant el temporal Filomena, que és de caràcter fred i que afecta quasi tota la península Ibèrica, el Departament d’Interior de la Generalitat de Catalunya aconsella “no sortir avui de casa”. Així ho ha expressat el conseller d’Interior, Miquel Sàmper, qui també ha alertat que l’episodi de nevades “es pot complicar” amb l’arribada de forts vents.\nSàmper ha comparegut aquest matí al costat del director del Servei Meteorològic de Catalunya, Eliseu Vilaclara; de la subdirectora del Servei Català de Trànsit, Lourdes Puigbarraca, i del comissari dels Mossos d’Esquadra Joan Carles Molinero.\nMalgrat l’episodi que va començar ahir divendres, Sàmper ha remarcat que no hi ha hagut incidents “importants” però ha insistit que l’arribada de vents provocarà una “combinació perillosa” per la neu acumulada especialment en arbres, on pot provocar el trencament de branques. L’única incidència pel que fa al subministrament elèctric, ha afegit, ha tingut lloc a Gironella (Berguedà), però ja ha estat resolta.\nEl conseller d’Interior, Miquel Sàmper, ha subratllat que s’ha registrat “molt poca mobilitat” per part dels ciutadans i ha agraït que hagin complert amb les recomanacions d’evitar els desplaçaments.\nREDACCIÓ7 Gener, 2021\nL’AP-7 i l’AP-2 podrien ser gratuïtes a partir de setembre\nSegons ha anunciat el Ministeri de Transports, les autopistes AP-7 i AP-2 podrien ser d’ús gratuït a partir de setembre. De fet, en principi ho seran si la Generalitat – que serà la nova propietaria dels trams – no vol afegir una tarifa d’ús pel manteniment d’aquestes vies. Cal recordar que són les autopistes que van des de Tarragona fins a la Jonquera (AP-7) i des de Saragossa fins al mediterrani (AP-2).\nPer tant, l’Estat liberalitzarà els trams, però és molt possible que la Generalitat apliqui tarifes com les que ja va implantar a la C-32, entre Barcelona i Lloret de Mar, i a la C-33, des de Barcelona a Montmeló. D’aquesta forma es cobririen les despeses de manteniment de les vies.\nREDACCIÓ28 Desembre, 2020\nTorredembarra tindrà un centre educatiu per a menors conflictius\nL’Ajuntament de Torredembarra ha firmat un conveni amb la Generalitat de Catalunya pel qual la sala polivalent de Cal Màiam es convertirà en un centre residencial d’educació intensiva (CREI). Així ho avança ElMònic.cat. Es tracta d’un equipament educatiu per a menors tutelats per la Generalitat i amb alteracions en les conductes.\nSegons el mateix portal web, l’acord s’ha signat amb el màxim secret, evitant el rebuig veïnal. El CREI no estarà disponible fins al 29 de febrer, quan podrà acollir a uns 10 menors. El centre comptarà amb espai residencial, aules, tallers formatius, pista esportiva, àrea de comunicacions, etc. Serà el tercer CREI de la província de Tarragona. La notícia s’ha donat a conèixer avui dia 28 de desembre.\nREDACCIÓ23 Desembre, 2020\nEls Ajuntaments de Tarragona introdueixen esmenes al Plaseqta\nEl delegat del Govern i director del Plaseqta, Òscar Peris, ha mantingut una reunió amb alcaldes, empreses químiques i altres agents vinculats al pla. Es tracta del Grup de Treball de la Comissió de Protecció Civil, en el qual els 29 Ajuntaments participants han pogut enumerar les seves esmenes pel Plaseqta. Aquestes ja han estat recollides i s’incorporaran al document final.\nEn aquest sentit, el delegat del Govern ha volgut agrair la implicació dels ajuntaments per les aportacions que han fet al document inicial. “Aquest és un pla de tots i totes, no és un pla que ens ve imposat sinó que ens l’hem de sentir nostre i fer-hi sempre les propostes que es consideri necessàries per millorar-lo”, ha dit Peris.\nEl Govern ja va anunciar que aviat es donarà a conèixer el calendari d’inversions pel pla, per tal que estigui llest com més aviat millor. El Grup de Treball, format per tots els òrgans afectats pel Plaseqta, té com a objectiu vetllar per l’operativitat del pla, tant pel que fa a la seva implantació com per les especificitats d’aplicació i mecanismes de coordinació entre els organismes integrants.\nREDACCIÓ18 Desembre, 2020\nTarragona reclama a la Generalitat la implantació del Plaseqta\nEl Consell Plenari de l’Ajuntament de Tarragona ha aprovat una moció que reclama la implementació prioritària del Plaseqta. A través d’aquesta declaració institucional, el consistori insta a la Generalitat a que destini – en els propers 4 anys – els 7 milions d’euros als quals es va comprometre després de l’explosió d’IQOXE.\nEl motiu de la moció va ser la compareixença del conseller d’Interior, Miquel Sàmper, que va declarar que no hi havia els recursos previstos per aquest any. El Plaseqta pretén “disposar d’una planificació d’emergències que permeti afrontar i gestionar eficaçment les incidències i emergències que es puguin produir per accidents greus en establiments que manipulen substàncies perilloses”. En altres paraules, és un pla d’emergències davant els possibles problemes que puguin ocasionar les indústries químiques a Tarragona.


L'horteta de la Mareta: Descripcions\nArrel nua: Alhora de platar arbres es poden comprar de diferent presentacions: arrel nua, amb pa de terra, en test i amb pa de terra enguixat. El arbres amb arrel nua es planten en Hinvern o a finals de la Tardor.\nSon els nous creixements de les plantes, poden inclure talls, rovels i fulles. El brot de germinació de la semilla tindrà fulles. En la primavera , els brotes de plantes perennes son el nou creixement desde e sol de tera en les plantes herbàcees o el nou creixemnt de flors o talls en les plantes llenyoses.\nEs tracta d'un órgan d'emmagatzematge que conté tota la menjar que la plant necesita per creixtre. Els cicle dels bulbs consisteix en que primer creixen les flors, produeixen semilles i per últim les fulles agafen tota la llum del sol i l'importen als bulbs per poder guardar tota la menjar per al proxim any.\nEl caragol es un petit animal al que l'agrda molt la plutja. Per protegir-se del sol es tant en la seva petxina. El seu cos es blanet perque es mol.lusc. Es desplatça arrastrantse molt despallet, pero pot menjar amb gran velocitat una enorme quantitat de fulles.\nEscorça: Es tracta de la capa més externa de talls i d'arrels de plantes lenyoses com els arbres. Cobreix i protegeix la fusta i consisteix de tres capes, el felógeno, el floema, i el cambium vascular.\nEstaques: Es un ragment de tall amb rovells de consistència lenyosa que es separa d'un arbre o d'un arbust i es introdueix al sol de terra per a que pugui servir de suport.\nFúcsies: (Fuchsia), és un gènere de plantes amb flors de la família de les onagràcies.\nGespa:Gespa es el nom comú d'una desena d'espècies de poàcies (familia Poaceae), utilitzades com ornamentals per formar una coberta densa, curta i uniforme a prats i jardins.\nHinvern: És una de les quatre estacions de les zones temperades. Astronòmicament, comença amb el solstici d'hivern (al voltant del 21 de desembre en l'hemisferi nord i el 21 de juny en l'hemisferi sud ), i acaba amb l'equinocci de primavera (al voltant del 21 de març en l'hemisferi nord i el 21 de setembre en l'hemisferi sud).\nHinvernacles:Un hivernacle és una construcció més o menys permanent que permet modificar el microclima del seu interior i permetre el conreu de vegetals en millors condicions o fora d'època.\nEl pinsà comú, pinsà o pardal d'ala blanca (Fringilla coelebs, del llatí vulgar pincio i aquest de pinc, onomatopeia del crit) és un ocell de l'ordre dels passeriformes i de la família dels fringíl·lids.\nÉs la transferència de pol · len entre parts de la planta mascle i de la planta femella que poden ajudar a la\nfertilització i la producció de semilles i fruita.\nEls insectes es senten atraiguts per el nèctar dloç i els colors brillants o l'essència de les flors.\nMentres es posen o rocen la planta el pol · len mascle és pega a els pates, antenes i cossos i és transferexi de planta en planta. Encara que els avelles de mel són les més famoses politzadores Qualsevol insecte que és meneje entre planta i planta pot ajudar a fer aquest treball.\nTalladora de gespa:Un tallagespa o talladora de gespa és una màquina, manual o motoritzada, usada per retallar la gespa dels jardins de manera que s'obtingui una catifa d'herba d'alçada uniforme.\nTorba: Matèria carbonosa i fosca que es forma en sòls molt hùmits i als aiguamolls per descomposició lenta dels residus vegetals.\nTulips: Les espècies d'aquest gènere són plantes bulboses perennes amb mides que van des dels 10 als 70 cm d'alçada. Les fulles acostumen a ser oblongues. Les flors grans amb 6 sèpals i fruits en forma de càpsula que conté moltes llavors.


Hanazono - Viquipèdia, l'enciclopèdia lliure\n(1297-1348) 95è Emperador del Japó (1308-18)\nL'emperador Hanazono (花园 天皇, Hanazono-Tennō, 14 d'agost del 1297 - 2 de desembre del 1348) va ser el 95è emperador del Japó, segons l'ordre tradicional de successió. Va regnar entre el 1308 i el 1318. Abans de ser ascendit al Tron de Crisantem, el seu nom personal (imina) era Príncep Imperial Tomihito (富仁 亲王, Tomihito-shinnō).\n14 agost 1297\n2 desembre 1348 (51 anys)\nCloistered Emperor (en)\n1335 – 2 desembre 1348\n1318 – 1335\n28 desembre 1308 (Gregorià) – 29 març 1318 (Gregorià)\n← Go-Nijō – Go-Daigo →\nConfucianism in Japan (en) i Zen (en)\nKyōgoku school (en)\nJimyōin line (en)\n( Q62601409 )\nPrincess Shukushi (en)\nFushimi i Toin Sueko\nEnshi-naishinno, Jushi-naishinno, Go-Fushimi i Son'en\nKōgon (en) (Youzi (en) )\nEl Príncep Imperial Tomihito va assumir el tron imperial als deu anys, amb el nom d'emperador Hanazono, després de la sobtada mort del seu cosí tercer, l'emperador Go-Nijō, de la branca Daikakuji-tō a 1308.\nEl pare i el germà de l'emperador Hanazono, l'emperador Fushimi i l'emperador Go-Fushimi fungieren com emperadors enclaustrats durant el seu regnat.\nEn aquest període, es realitzen negocacions entre el shogunat Kamakura i les dues branques imperials, s'estableix l'acord Bunpō, on les dues branques s'alternarien el poder cada deu anys. Això no obstant, l'acord va ser trencat pel successor de l'emperador Hanazono, l'emperador Go-Daigo.\nEl 1318 abdica als vint anys, a favor del seu cosí tercer, l'emperador Go-Daigo de la branca Daikakuji-tō i germà de l'emperador Go-Nijō. Després de la seva abdicació, educa al seu nebot, el futur Pretendent del Nord, emperador Kogon.\nEl 1335 es converteix en un monjo budista zen.\nMor en 1348, a l'edat de 51 anys.\nL'Emperador Hanazono desenvolupà el tanka, i va ser membre important de l'Escola Kyōgoku. Va escriure un diari anomenat Hanazono-in-Minki o Cròniques Imperials del Temple del Flor de Jardí (花园 院 宸 记).\nA Wikimedia Commons hi ha contingut multimèdia relatiu a: Hanazono\nEmperador Go-Nijō Emperador del Japó\n1308 - 1318 Succeït per:\nObtingut de «https://ca.wikipedia.org/w/index.php?title=Hanazono&oldid=26475447»\nDarrera modificació: 25 feb 2021 a les 23:10\nLa pàgina va ser modificada per darrera vegada el 25 feb 2021 a les 23:10.


S'acosta l'aniversari a Massanassa - Nou Horta\nDilluns, 04 Març 2019 13:29\tEscrit per Redacció Publicat en Massanassa-VAL Vist 258 vegades\nLa Junta Local Fallera de Massanassa es prepara per a celebrar, l'any que ve, el vint aniversari d'aquesta entitat. Una celebració que comença enguany amb una immensa activitat fallera, on tots els actes organitzats per la Junta Local, amb la seua presidenta Wanda Machado i tots les membres de la junta, faran d'aquestes falles un exercici inoblidable, com a insuperable serà per a Merche García i la infantil Rebeca Gutiérrez, les màximes representants de la festa a Massanassa en el exercici.\nAmbdues, amb un profund amor per les festes Josefines, són el reflex de la unió i l'harmonia de les quatre comissions falleres de la localitat, que treballen incansablement durant tot l'any perquè les festes siguen any rere any més atractives. A Merche li encanta la Crida, perquè és l'acte on es convida a la participació i dóna el tret d'eixida, mentre que per a Rebeca, els actes on totes les comissions estan juntes són els més bonics del món, opinió compartida amb el president nat de Junta Local i Alcalde, Paco Comes Monmeneu. qui destaca la tradició i la cultura d'aquestes festes que són Patrimoni Immaterial de la Humanitat.\nEstimada família fallera,\nLes Falles són Patrimoni Immaterial de la Humanitat, una finestra de festa i cultura oberta al món, i un aparador de la nostra alegria i tradició que ha reconegut la Unesco. Però també hem d’estar orgullosos de la part més propera, l’àmbit més local de les nostres falles: el treball que els fallers i les falleres feu al llarg de l’any, la festa que anima a tot el poble, la música que desperta sensacions i l’olor de la pólvora que ompli de records i il·lusions a les quatre comissions de Massanassa i la Junta Local Fallera.\nTots els fallers i falleres sou una bona prova d’una trajectòria festiva plena de germanor i fraternitat per obrir també la porta a la tradició, la cultura i la creativitat.\nL’harmonia és la part fonamental de la festa i el motor del caràcter faller materialitzat en monuments, llibrets, ofrena, convivència i amistat per continuar fent gran les falles, per engrandir-les, però sobretot, disfrutar-les. Bones falles!\nSaluda Regidor de Cultura\nBenvolguts fallers i benvolgudes falleres,\nArriba la primavera i amb ella la nostra festa. Les falles són el lloc d’encontre del veïnat al voltant de les celebracions tradicionals, unes festes que omplin el poble d’alegria i de tradició. La música, la pólvora i el color són una part indispensable de la festa que es completa amb la germanor i harmonia entre tots els fallers i les falleres del nostre poble. Un treball que dura tot l’any per lluir i brillar en els dies més especials per a totes les comissions.\nFesta i tradició és cultura. Els carrers s’omplin de música, petards, focs artificials, llum, monuments, indumentària, flors, somriures dels xiquets i les xiquetes, i alegria dels majors després d’un any d’esforç. Gràcies per la vostra dedicació i per abraçar la nostra cultura amb tanta estima.\nDia 23 febrer: La Crida, a les 19.00 hores en la plaça dels Escoles Velles. Crida quedarem a les 18.40 falleres.\nDia 1 de març: Inauguració de l'exposició del Ninot. A les 20.30 hores a l'Auditori Municipal Salvador Seguí.\nDia 2 març: Cavalcada del Ninot. A les 19.00 hores. Eixida: Font Cabilda.\nDia 12 de març: Visita a la Diputació.\nDia 15 de març: Sopar de Junta Local i Visita a les comissions falleres en la Plantà.\nDia 16 març: Visita del jurat als monuments fallers.\nDia 16 març: Lliurament de premis. A les 19.00 hores en la plaça dels Escoles *elles.\nDia 17 març: Participació en l'Ofrena de València.\nDia 17 març: Visita a les falles.\nDia 18 març: Ofrena de flors. A les 19.00 hores.\nDia 19 març: Missa a les 12.30 i a partir de les 20.00 hores, la Cremà dels monuments.\nModificat el Dilluns, 04 Març 2019 13:34\nMés en esta categoria: « Massanassa viu la festa fallera\tClara Quiles liderarà la candidatura del PSPV-PSOE de Massanassa »


Workshop sobre compartició de dades al Next Generation Internet Policy Summit | Barcelona Ciutat Digital\nHome / Blog / Workshop sobre compartició de dades al Next Generation Internet Policy Summit\ndijous, 1 octubre, 2020 - 14:04\nBarcelona ha posat en comú experiències i casos d’èxit sobre compartició de dades (Data Sharing) i drets digitals al Next Generation Internet Policy Summit (NGI). El workshop es va celebrar el 28 de setembre amb la participació, a més de Barcelona, de les ciutats de Long Beach, San Antonio, Saragossa, Hèlsinki, Amsterdam, Toronto, Rennes i Portland. Totes elles formen part de la Coalició de Ciutats pels Drets Digitals.\nLa compartició de dades és vital per al desenvolupament de serveis públics digitals eficaços. Exemples d’aquest concepte són l’obertura de dades a través de portals de dades obertes, la col·laboració publicoprivada com a mecanisme de compartició d’informació o la inclusió de clàusules específiques sobre la governança de dades en els plecs que regeixen els contractes públics.\nBarcelona és una ciutat capdavantera pel que fa a la compartició de dades i ha aprofitat el workshop per compartir experiències locals. El portal Barcelona Open Data, on a hores d’ara ja s’allotgen 481 datasets oberts a la ciutadania, empreses, societat civil i d’altres administracions públiques, n’és un bon exemple.\nLa integració de la posició de tots els vehicles de motosharing (moto multiusuari) juntament amb altres modalitats de transport urbà individual a l’aplicació smou és un exemple de col·laboració publicoprivada com a mecanisme de compartició de dades.\nD’altra banda, el contracte dels Serveis de Telecomunicacions que actualment està en vigor incorpora clàusules administratives que obliguen el proveïdor a proporcionar dades de mobilitat de persones usuàries a la ciutat de Barcelona, per poder elaborar estudis de mobilitat urbana.


Llevat nutricional (75 g)\nFont de proteïnes i vitamina B\n4.20 € IVA inclòs\nEl llevat nutricional és un súper aliment de deliciós sabor, lleugerament salat, que enriqueix el valor nutritiu de qualsevol preparació. Conté un 51% de proteïnes biodisponibles, el que la fa un dels aliments més rics en aquest nutrient de tot el planeta. Extraordinàriament ric en totes les vitamines del grup B. Amb la ingesta de tan sols 10 g de producte es superen àmpliament els valors diaris de referència de les vitamines B1, B2, B3, B5, B6, B9 i la preuada vitamina B12 així com de la Biotina. És també una gran font de Zinc, amb un 120% del valor referència nutricional en tan sols 10 g de producte. Ric més en calci, magnesi, ferro, coure i fibres dietètiques naturals.\nEl llevat nutricional d'Energy Fruits és un grandiós súper aliment per enriquir el valor nutritiu de qualsevol preparació. A diferència de la més comunament comercialitzada llevat de cervesa, el llevat nutricional d'Energy Fruits és un producte concebut expressament per a l'alimentació humana, pur i net, lliure de residus potencialment tòxics de la indústria cervesera.\nEl llevat nutricional d'Energy Fruits és curosament conreada a partir d'un cep del llevat primària Saccharomyces cerevisiae en melasses purificades de remolatxa. Més tard és inactivada i assecada en un tambor de rodets que la converteix en escates homogènies. En ser inactiva, aquest llevat no proliferaría el desenvolupament de llevats en el tracte intestinal.\nEl llevat nutricional d'Energy Fruits té un deliciós sabor lleugerament salat, no amargant a diferència del llevat de cervesa tradicional. Es presenta en forma d'escates d'un color pardino clar amb molt variades possibilitats d'aplicació. Es tracta d'un aliment amb extraordinàries propietats nutricionals. És ideal per a enriquir l'alimentació de persones sanes i convalescents, nens, esportistes, persones veganes o vegetarianes.\nEl llevat nutricional d'Energy Fruits és una excepcional font de proteïnes de gran qualitat. Conté un 51% de proteïnes biodisponibles, el que la fa un dels aliments més rics en aquest nutrient de tot el planeta. Aquest superaliment és a més extraordinàriament ric en totes les vitamines del grup B. Amb la ingesta de tan sols 10 g de producte es superen àmpliament els valors diaris de referència de les vitamines B1, B2, B3, B5, B6, B9 i la preuada vitamina B12 així com de la Biotina. Aquest grup de vitamines reuneix un gran conjunt de funcions vitals per a l'organisme que afecten crucialment el funcionament del sistema nerviós, sistema immunitari, l'activació de rutes metabòliques i enzimàtiques, la salut de pell, cabell, ungles i molt més.\nRecordem que per l'estil i vida actual, contaminació i nivells d'estrès que predominen en la població, les necessitats de vitamines del grup B es veuen incrementades. Motiu pel qual incloure el llevat nutricional d'Energy Fruits a l'alimentació diària és una manera d'assegurar la ingesta de vitamines del grup B. Aquest producte és d'especial interès per a persones que segueixen una alimentació vegetariana estricta causa del seu contingut en vitamina B12, la qual no es troba en aliments vegetals. Aquesta vitamina és essencial per a la salut del sistema nerviós, la creació de glòbuls vermells i la metabolització de proteïnes entre altres funcions.\nEl llevat nutricional d'Energy Fruits és també una grandiosa font de Zinc, amb un 120% del valor referència nutricional en tan sols 10 g de producte. El zinc és un oligoelement molt important per a la salut. Cal, per exemple, per al correcte funcionament del sistema immunitari, la divisió i creixement cel·lular i el metabolisme dels carbohidrats. Aquest excepcional aliment conté a més quantitats considerables de calci, magnesi, ferro i coure. És una bona font de fibres dietètiques naturals i posseeix un baix contingut de greix.\nEl llevat nutricional pot ser usada en molt diverses aplicacions i formats. Es pot empolvorar directament sobre amanides i plats elaborats freds i calents. S'utilitza per a l'elaboració de "formatges" vegans, per gratinar, com a ingredient de farcits. També es pot combinar amb espècies o herbes i elaborar condiments. Realça els sabors de guisats, salses, pasta, pizzes pel seu sabor que recorda al del formatge. Es dissol bé en mitjans líquids pel que es pot usar per enriquir sopes i cremes. En batuts i begudes vegetals, com topping dels cereals del matí. Les aplicacions culinàries són pràcticament il·limitades.\nEnergia (kcal / kJ) 344/1439\nGreixos (g) 4 de les quals saturats (g) 1 de les quals trans (g) 0\nCarbohidrats (g) 37 dels quals sucres (g) 12\nFibra alimentària (g) 22\nProteïnes (g) 51\nZinc 120 mg 1.200% VRN\nTiamina (B1) 45 mg 4.091% VRN\nRiboflavina (B2) 18 mg 1.286% VRN\nNiacina (B3) 341 mg 2.131% VRN\nÀcid pantotènic (B5) 140 mg 2.333% VRN\nPiridoxina (B6) 34 mg 2.429% VRN\nÀcid fòlic (B9) 4400 mcg 2200% VRN\nCobalamina (B12) 44 mcg 1760% VRN\nBiotina 196 mcg 392%


Sequera a Catalunya | El Bloc de les Ciències Socials a l’ESO i al Batxillerat\nTextos i materials multimèdia per a les Ciències Socials: Història, Geografia, Història de l’Art, Sociologia.\nMés previsió i seguir en el camí de l’estalvi\nEn l’actual panorama de sequera no hi ha solucions fàcils a la vista, coincideixen els experts en medi ambient consultats per l’AVUI, tenint en compte, apunten alguns, la “controvèrsia política” que envolta el tema i el fet que falta informació per poder fer una anàlisi acurada de totes les alternatives. Hi ha coincidència a destacar que cal actuar amb més previsió, que el transvasament del Segre no és una bona opció (tot i que alguns el veuen inevitable en la situació extrema actual, mentre que d’altres són més partidaris de la interconnexió). Defensen que a mitjà i llarg termini caldrà continuar apostant pel camí iniciat en la millora de l’estalvi i la reutilització del\nDoctor en biologia i socioecòleg\n“L’aigua no s’improvisa”, afirma Ramon Folch, un dels especialistes en medi ambient de més prestigi de Catalunya. L’actual sequera deixa en evidència que s’havien d’haver fet previsions més acurades i tenir en consideració els escenaris més pessimistes, que son els que s’estan produint. “Ara, a corre-cuita, no se m’acut que es pugui fer gran cosa més del que ja s’està intentant posar en marxa: molt estalvi, màxima reutilització, aigua dels aqüífers, vaixells…”, indica Folch abans de reconèixer que la camisa no li arriba al cos perquè “si les coses van molt mal dades potser no hi arribarem a temps”. Respecte al transvasament temporal del Segre, Folch indica que “donades les circumstàncies extremes i sempre que sigui una actuació puntual, potser s’haurà d’acceptar que no hi ha més remei que assumir-lo”. En tot cas, “la sequera d’aquesta temporada ens ha de servir de lliçó per fer els deures”. Per a aquest expert, els deures a mig fer són, entre moltes altres actuacions, l’aprofitament d’aigua de pluja i “el rescat de les aigües depurades”, que podrien sumar una aportació de 200 hectòmetres cúbics d’aigua a Catalunya.\nCatedràtic d’enginyeria ambiental de la UPC. President del Consell per a l’Ús Sostenible de l’Aigua de Catalunya\nLa controvèrsia política dificulta l’estudi de la realitat actual i l’adopció de les millors solucions tècniques al problema de la sequera, argumenta Rafael Mujeriego. Tot i que la Generalitat no ha facilitat totes les dades necessàries per fer una anàlisi tècnica acurada, el president del Consell per a l’Ús Sostenible de l’Aigua (òrgan assessor del departament de Medi Ambient) coincideix amb el Col·legi d’Enginyers de Camins, Canals i Ports quan afirma que el transvasament del Segre “no sembla la millor alternativa”. Per contra, caldria estudiar més a fons, i sense prejudicis, l’alternativa de connexió de les xarxes de subministrament de Tarragona i l’àrea de Barcelona, indica Mujeriego. A mitjà i llarg termini, “cal fer un discurs diferent perquè tot indica que les pluges seran més esporàdiques i les sequeres més recurrents”. Per tant, cal millorar l’eficiència en sectors com l’agrícola i preparar els centres d’intercanvi de drets de l’aigua. El Roine continua sense ser una alternativa viable des del punt de vista ecològic i econòmic.\nProfessora d’enginyeria del terreny de la UPC. Membre del Consell Nacional de l’Aigua del ministeri de Medi Ambient\nEn l’actual panorama de la sequera no hi ha solucions fàcils a la vista, i menys encara si no s’han posat sobre la taula les informacions necessàries per fer una anàlisi acurada, explica Lucila Candela, una de les persones que van poder expressar els dubtes tècnics sobre el Pla Hidrològic que va elaborar el govern del PP. De moment, en aquest sentit, no es pot saber realment si el projecte de transvasament del Segre és factible o no, ni quin seria el cost real de l’obra, ni la disponibilitat real d’aigua… Per endavant, però, Lucila Candela reconeix que un dels problemes és que no es pot parlar de transvasaments, i no per qüestions tècniques, sinó per tàctiques polítiques i per la càrrega social d’aquesta paraula. Per no tornar a caure en els mateixos errors, l’experta de la UPC demana que es facin “bons balanços i bones prospectives, anàlisis més acurades sobre la realitat actual i les expectatives de pluviometria, que realment no són gens positives”. A partir de les dades, caldrà planificar el futur amb més marge de seguretat, incrementar la capacitat dels recursos, millorar l’eficiència i només en ultimíssim extrem pensar de nou en els transvasaments.\nCatedràtic d’ecologia de la Universitat de Barcelona i assessor del conseller de Medi Ambient i Habitatge\nNarcís Prat ha sigut un dels primers especialistes que han deixat clara la seva opinió sobre el projecte elaborat pel departament de Medi Ambient per fer front a la sequera. “Transvasar el Segre des del Cadí és la pitjor opció”, va explicar Prat en una entrevista a l’AVUI que han recollit desenes d’entitats com a punt de referència sobre aquesta polèmica proposta. Aquest catedràtic d’ecologia de la UB és, a més, un dels pocs experts que han conegut de primera mà les dades analitzades pel departament de Medi Ambient per intentar solucionar un problema que té revolucionat mig Catalunya. A banda de la visió general que li aporta ser un dels principals promotors de la denominada nova cultura de l’aigua, Narcís Prat aporta a aquesta polèmica una visió clara de la protecció de la vida dels rius. És evident que cal garantir el subministrament d’aigua als ciutadans, afirma Prat, però això s’hauria d’aconseguir sense haver de destruir els ecosistemes de forma irreversible. El futur s’ha de dibuixar continuant en el camí de l’eficiència, l’estalvi, la recuperació de recursos que anys enrere es consideraven inservibles i noves alternatives com les dessalinitzadores. Els grans transvasaments d’aigua no seran mai una bona alternativa, indica Prat. En concret, la proposta del Roine podria convertir-se en un malbaratament de recursos econòmics i en una font que promogués, de nou, la cultura del consumisme d’aigua.\nJosep Carles Balasch\nProfessor d’hidrologia de superfície de la UdL\nLa solució per a una emergència com l’actual és molt difícil, perquè s’ha perdut massa temps i no hi ha una sola opció, afirma Balasch. A parer seu, el transvasament del Segre és una barbaritat perquè els cabals que porta a la Cerdanya són exigus i a l’octubre estaran entre 2 i 3 metres cúbics per segon com a màxim. “Treure aigua a la capçalera demostra poc interès per conservar el que tenim”: aquesta solució “faria malbé el sistema de ribera, d’una riquesa excepcional, al marge del perill per a la recuperació de la llúdriga i la fauna piscícola”, explica. Aquest professor d’hidrologia de superfície va destacar la dificultat del projecte de Medi Ambient, perquè “caldria un bombeig de més de 250 metres de desnivell fins a la boca del túnel del Cadí”. Segons aquest professor, el minitransvasament de l’Ebre permetria més aigua i el principal avantatge és que no té cap impacte ambiental “perquè treure un 0,6% de l’Ebre és insignificant”. Això sí, caldrien més quilòmetres de canonades. A mitjà i llarg termini, sosté que el minitransvasament segueix sent una bona opció i també el del Roine, però en aquest darrer, com que és internacional, la Generalitat hi té poc a dir. “S’han fet les coses amb tan poca cura que ara tot són urgències -declara-; ja fa quatre estius que hi ha alertes i els rius estan en un estat penós”. Balasch aposta per un canvi de model perquè l’actual es basa en grans consums i els abastaments s’esgoten. “Si ara es parla de l’Ebre i el Segre, què vindrà després?”.\nProfessor de geografia de la URV\nLes restriccions són una amenaça “que hauria de fer reflexionar a tothom, ciutadans i govern”, explica Jordi Blay. El professor de la URV recorda que als anys 80, a Reus, quan no hi havia minitransvasament, es va restringir el consum fins a 20 hores al dia, i avui és un dels municipis del Camp que més estalvia. Blay atribueix l’estat d’emergència actual no a la sequera, “perquè anteriorment trobem registres pluviomètrics semblants”, sinó a una falta de previsió del govern anterior i al creixement “desorbitat i innecessari”, que porta més despesa d’aigua. Aquest creixement, critica Blay, s’ha dut a terme sense incentivar mesures d’estalvi i reutilització de l’aigua, com la instal·lació de sistemes de recollida de la pluja (les cisternes de la cultura mediterrània). En aquest sentit, malgrat no estar-hi d’acord, augura que si es continua amb aquesta dinàmica “els transvasaments seran l’única solució”. Blay els veu justificats si són puntuals, “però tot i així s’està creant un precedent” que entra en contradicció amb la nova cultura de l’aigua.\nCatedràtic d’ecologia i membre de l’Institut d’Ecologia Aquàtica de la UdG\nTant a nivell immediat com a mig termini, segons Sabater, el que s’ha de fer és encetar un debat científic i tècnic seriós per planificar cap on van els sectors socials, econòmics i naturals del país i, posteriorment, prendre decisions polítiques. Sabater creu que el debat s’hauria de lligar amb la planificació del territori i que caldria plantejar qüestions com si es pot conrear de tot a Catalunya o si s’hi pot mantenir el nombre d’indústries i piscines que hi ha. Com a ecòleg, admet que parlar de transvasaments el posa una mica “neguitós” per les conseqüències sobre l’ecosistema, però tampoc veu amb bons ulls la construcció de dessalinitzadores. Tot i així, com a ciutadà i tenint en compte la situació, entén aquestes decisions.\nFont: L’Avui, 8 abril 2008\n[kml_flashembed movie=”http://www.edu365.cat/primaria/muds/socials/riuscat/imatges/riuscat.swf” width=”500″ height=”500″/]\nEstat dels embassaments de Catalunya\nCDAM, xarxes de control\nEmbassaments: situació, característiques, nivells i volums\nEmbassament de Sau: plànol i fotos\nThis entry was posted in Catalunya, Geografia humana, Textos on 8 abril 2008 by Andreu Guiu.\n← Quan plovien bombes 14 abril 1931 →\nEL TWITTER DE LES CIÈNCIES SOCIALS\nWeb de les Ciències Socials:\nMés recursos de Geografia\nAnem ben lluny!\nRecursos TIC Jordi Dolcet\nBloc de Toni Pitarch\nBarcelona 800 a 1500 dC\nMapes Catalunya, ICC\nÚltims dies de la guerra\nVídeos, segle XVIII\nRepública, Guerra i Postguerra a Gelida\nParlament Europeu, en català\nUn dia a la vida d’Àfrica\nOn és en Matt?\nRecursos didàctics de geografia\nEl cas Marco\nPlou o no plou ?\n14 abril 1931\nEl Tibet: mapes i ortofotos\nLes guerres dels EUA\nHistòria del Pròxim Orient\nRègims polítics al llarg de la història\nmarta en Polis digital\nMalba en Guerra dels Segadors, 1640-1652\nAntoni en HMC\nPere Salamó en Geo\nAida en 4t ESO\nMaría López en La crisi econòmica\nassumpta mir en 1r ESO\nTeresa Martin en Geo\nassumpta mir en Les 100 millors pel·lícules històriques\nassumpta en Les 100 millors pel·lícules històriques\nassumpta en La dona a la història de la pintura\nSenyorSunyer en Rio 2016\nJulio Clavijo Ledesma en Recursos Geografia\nVive l'Empereur! en Les 100 millors pel·lícules històriques\nCarmel en Art\nRafael del Barco Carreras en Hemeroteca La Vanguardia\nAndreu en Unitats relleu Península Iberica\njsalvad4 en Unitats relleu Península Iberica\njarderiu en Benvinguts!\njdiaz en La casa romana\npduran en La dona a la història de la pintura\nGeografia física (14)\nGeografia humana (26)\nHistòria 2n Batx (26)\nHistòria Antiga (9)\nHistòria contemporània (50)\nHistòria Medieval (11)\nHistòria Moderna (14)\nHistòria recent (10)\nLlocs del planeta (3)\nMapes i ortofotos (2)\nPAU · Selectivitat (1)\nPrimer d'ESO (7)\nProblemes món actual (3)\nQuart d'ESO (31)\nSegon d'ESO (4)\nTercer d'ESO (17)\nWebs recomanades (6)


Ajuntament de Cardedeu - Actualitat - Notícies - Cardedeu presenta el Pla Local d'Igualtat de Gènere\nCardedeu presenta el Pla Local d'Igualtat de Gènere\nElaborat amb el suport de la Diputació de Barcelona, el document fixa les necessitats i marca les polítiques públiques que cal impulsar en matèria d'igualtat.\nL'Ajuntament de Cardedeu ja té enllestit el Pla Local d'Igualtat de Gènere que s'ha elaborat al llarg de 2017 amb el suport de la Diputació de Barcelona, i amb la participació de la ciutadania i personal municipal. A partir d'una diagnosi, s'han detectat quines són les necessitats de Cardedeu en matèria d'igualtat de gènere, i s'ha marcat un full de ruta per impulsar polítiques públiques concretes des d'ara i fins l'any 2021.\nAquest matí s'ha presentat el Pla d'Igualtat de Gènere amb la presència del diputat d'Igualtat i Ciutadania, Antoni Garcia, el regidor d'Igualtat, Hug Lucchetti, i les persones que han elaborat el pla.\nEl Pla d'Igualtat de Gènere és un dels objectius estratègics recollits al Pla d'Actuació Municipal d'aquesta legislatura per desenvolupar polítiques feministes al municipi.\nPla d'Igualtat de Gènere de Cardedeu:\nCardedeu endega el seu primer Pla d'Igualtat de gènere amb la voluntat de posar en valor les bases per lluitar contra les desigualtats de a través del traçat d'una estratègia global pel desenvolupament de les polítiques públiques d'igualtat de gènere pels propers anys (2017-2021).\nEl Pla té la missió d'incorporar de manera plena i efectiva el principi d'igualtat de gènere de manera transversal a totes les polítiques públiques, així com vetllar per promoure serveis específics que en tinguin cura.\nEls 4 principals reptes o línies del Pla són:\n• Dotar de coherència interna l'impuls de les polítiques d'igualtat\n• Aplicació de la transversalitat de gènere a tota la intervenció municipal\n• Sensibilització i formació (interna i externa)\n• Establir mecanismes de funcionament i coordinació interna\nEl diputat d'Igualtat, el regidor d'Igualtat i la redactora del Pla durant la presentació del Pla d'Igualtat de Gènere\nResum de la presentació del Pla d'Igualtat de Gènere de Cardedeu


▷Assegurances multirrisc per a Edificis de Propietat Vertical| Perea Grup\nAssegurança Multirrisc per a Edificis de Propietat Vertical\nProductes i serveis | Patrimoni familiar | Assegurança Multirrisc per a Edificis de Propietat Vertical\nL'assegurança multirrisc per a edificis de propietat vertical és un mix entre l'assegurança tradicional per a comunitats de propietaris i l'assegurança de llar per a propietaris que destinen a lloguer.\nServeix bàsicament per unificar totes dues assegurances en una sola pòlissa, millorar la cobertura i reduir els costos anuals per al propietari únic.\nQuines cobertures cobreix?\nA QUI VA DIRIGIDA L' Assegurança Multirrisc per a Edificis de Propietat Vertical?\nEstà dirigit a persones físiques o societats patrimonials que disposen de la propietat d'un edifici al 100%.\nNecessites una assegurança multirrisc per a edificis? CONTACTA'NS\nQuines cobertures garanteix la pòlissa de Multirrisc per a Edificis de Propietat Vertical?\nIncendi i complementaris.\nExtensió de garanties.\nDanys estètics: Comuns i privats.\nDanys per aigua: Comuns i privats.\nDanys elèctrics: Comuns i privats.\nTrencament de vidres i marbres: Comuns i privats.\nRobatori, espoliació i furt.\nResponsabilitat civil: Danys a tercers.\nEls capitals que garanteix l' Assegurança Multirrisc per a Edificis de Propietat Vertical\nContinent: El 100% del valor de reconstrucció. Va en funció de les característiques de l'edifici (ubicació, qualitat, m², any de construcció...) normalment s'aproxima a 1.000 € / m² però també es pot adaptar al què recomani cada companyia.\nContingut: Ha de correspondres amb el valor dels mobles d'ús comunitari que hi ha a la finca, si no el sabem podem indicar un capital aproximat. Fa referència al mobiliari comunitari (extintors, mobles i decoració de vestíbul...).\nResponsabilitat Civil: Fa referència als danys causats a tercers. Normalment es recomana que el capital mínim sigui de 600.000 € i que el límit per víctima sigui com a mínim de 300.000€.\nLes necessitats de cobertura d'un propietari únic no són les mateixes que les d'una comunitat de propietaris. A les comunitats normalment cada propietari disposa de la seva assegurança de llar per cobrir, entre altres, els mobles de cuina i de bany, o els aparells de climatització. Això no passa en les propietats úniques ja que tot l'edifici és d'una mateixa persona. Tampoc passa, per molt que l'inquilí tingui la seva pròpia assegurança de llar ja que els mobles de cuina, els de bany, i els aparells de climatització són sempre de la propietat.\nAmb una assegurança tradicional d'edificis, el propietari hauria de tenir addicionalment una assegurança per a cada pis per cobrir aquests mobles i els danys a tercers que aquests poden causar. Això, econòmicament seria molt car, pel que és molt més econòmic disposar d'una única pòlissa que combini cobertures pròpies de l'assegurança de la llar i de l'assegurança de comunitat, i que cobreixi a tot l'edifici.\nNo disposar de cobertura sobre el mobiliari privatiu dels pisos pot suposar que no disposem tampoc de cobertura sobre els danys a tercers que sinistres amb origen en aquest mobiliari puguin causar. Això pot ser un problema molt greu per exemple en el cas que un aparell de climatització causi un incendi o en cas que una caldera provoqui danys per aigua amb afectacions a altres inquilins.\nUn altre aspecte a tenir en compte és que al formalitzar l'assegurança és probable que la companyia vulgui enviar un perit a verificar abans l'estat de la finca. Si això passa probablement el perit voldrà revisar la façana, els espais comuns, els patis de llums i els terrats, així com conèixer si s'han fet rehabilitacions en les conduccions d'aigua de l'edifici.\nLes rehabilitacions que s'hagin fet a la finca, sobretot les referents a baixants, muntants i resta de conduccions d'aigua, així com impermeabilitzacions de terrasses i terrats seràn claus per poder eliminar les franquícies de la pòlissa i rebaixar el cost de l'assegurança.\nPROPIETAT VERTICAL: Una propietat vertical és una finca sencera on hi ha un únic propietari, sigui una persona física o una empresa.\nMOBILIARI COMUNITARI: Són els bens de mobiliari que es troben a les zones comunes de l'edifici (extintors, mobiliari de recepció ...).\nMOBILIARI PRIVATIU: Són els mobles de cuina, bany i aparells de climatització a més de la resta de mobles amb els quals pot equipar un propietari que destina a lloguer un pis (i que no sempre es detallen en el contracte de lloguer). Aquesta partida no es cobreix en les assegurances de comunitat de propietaris tradicionals.\nFRANQUÍCIA: És la part de la indemnització d'un sinistre que no cobreix la companyia. En pòlisses per a edificis acostuma aplicar-se en funció de l'antiguitat i l'estat dels mateixos en cobertures com els danys per aigua o els danys elèctrics. També se sol aplicar en les pòlisses de responsabilitat civil, és a dir, de danys a tercers.\nAssegurança de la llar per a llogaters\nAssegurança per a comunitat de propietaris\nAssegurança de defensa jurídica familiar\nResponsabilitat mediambiental: què és i per a què serveix tenir una assegurança\nSi et roben el mòbil: te’l cobreix l’assegurança?\nPèrit de sinistres: Quan haig de demanar-ho en cas de sinistre\nPer què es dona un refús de sinistre en les pòlisses de la llar\nPREGUNTA'NS / CONTACTA'NS\nNecessites una assegurança multirrisc per a edificis? Contacta'ns ara omplint el següent formulari\nAMB LES QUE TREBALLEM L' Assegurança Multirrisc per a Edificis de Propietat Vertical\nPerea Grup Corredoria d’assegurances: Inscrit al Registre Administratiu Especial de Mediadors d´Assegurances, Corredors de reassegurances i Llurs Alts Càrrecs, regulat a l´art. 52 de la Llei 26/2006 amb el núm DGS J-0802 Concertada Assegurança de Responsabilitat Civil i capacitat financera de conformitat amb allò establert a l’art. 27 de la Llei 26/2006. Registre Mecantil de Barcelona, Volum 21707, Foli 196, Full 25852, Inscripció 5. NIF B-598.


La compravenda d'habitatges creix un 23% al febrer a Catalunya\nEl sector immobiliari també es reactiva a Espanya, on les operacions creixen un 15% i encadenen sis mesos en ascens, segons l'INE\n2 min. Barcelona 09/04/2015 09:27\n651x366 La venda de pisos nous encara cau i l'oxigen arriba de la segona mà. RUTH MARIGOT / RUTH MARIGOT La venda de pisos nous encara cau i l'oxigen arriba de la segona mà. RUTH MARIGOT / RUTH MARIGOT\nLa compravenda d'habitatges recupera el to positiu de manera sostinguda. Al mes de febrer les operacions van créixer un 23% a Catalunya en comparació amb el mateix mes de l'any passat i es van superar les 4.500 compravendes, segons les dades de l'INE d'aquest dijous.\nEl comportament és una mica millor que al conjunt de l'Estat, on la compravenda de pisos va créixer un 15,5%, fins a les 29.700 operacions al febrer. Espanya encadena ja sis mesos amb aquest indicador a l'alça, exclusivament per l'impuls de les operacions sobre els habitatges de segona mà.\nLes compravendes de pisos usats van créixer un 50,4% i van superar les 21.600 a tot l'Estat, mentre que les operacions amb els pisos nous es van reduir un 28,6% i amb prou feines van superar les 8.100.\nLes dades de l'INE corresponen a les compravendes inscrites als registres de la propietat procedents d'escriptures públiques.\nEntre el gener i el febrer les operacions van caure –concretament al febrer se'n van registrar un 11% menys que el mes anterior–, però en l'acumulat dels dos mesos l'evolució és favorable, amb un augment del 12% en comparació amb el 2014. De nou, es veu com l'oxigen al sector immobiliari ve de la segona mà –que creix un 50%–, mentre que el descens es manté (-33%) en els casos d'obra nova.


ARA MATEIX: 6 d’octubre, dia de la república catalana\n6 d’octubre, dia de la república catalana\nEl 6 d’octubre de 1934, 129 municipis catalans governats per ERC van declarar la república Catalana. El president Companys i la Generalitat també ho van fer i el govern de Madrid va manar a l’exèrcit Espanyol dels quartells de Catalunya deposar el govern autonòmic i posar ordre al carrer. La Generalitat de Catalunya només comptava amb 400 mossos d’esquadra i uns 3.200 policies, front a un exercit artillat, amb canons i metralladores. Per evitar un bany de sang, Companys pren la decisió de rendir-se i es detenien tots els alcaldes, parlamentaris i consellers que havien proclamat l’Estat Català, entre ells el meu avi, als que ficaren a la presó i no alliberaren fins un parell d’anys després amb l’arribada del Front popular, al 1936.\n(nota a peu de pàgina que afegeix l'hostalera: l'Aris, quan ha escrit això, no sé si sabia que el 6 d'octubre és el dia del meu aniversari, i també el del meu fill Arnau, hihihi, un regalet preciós, Aris)\nescrit per Aris Tofil a les 12:00\nJa ho he dit a dalt, un regalet preciós, Aris, gràcies per ser-hi!\nI pensar que alguns no saben que tenim una història de país com cal al darrere...\nUala, doncs no ho sabia...felicitats!\nes que fa poc vaig descobrir que el meu avi havia ja havia estat a la presó abans de Franco, a casa sempre pensavem que només l'havien empresonat per la guerra i ara resulta que durant la república també va estar a la presó...


de gener 2015 » Brianxa News\nLa NASA ha trobat el rover europeu que va arribar al planeta vermell fa onze anys.\nNingú sabia res del Beagle 2, el rover britànic que es va enviar a Mart fa onze anys en la missió Mars Express fins el passat dissabte, que la NASA va trobar les seves restes.\nEl Beagle, tenia forma d’un cubell de brossa amb tapa, va ser llançat el 19 de desembre de 2013, que anava a ser el primer rover col·locat en un altre món per el Vell Continent fins que van perdre el seu rastre.\nEn teoria hauria d’haver aterrat el dia de Nadal, però els científics suposen que amb la força que baixava per aterrar, va xocar i es va trencar.\nDavid Parker, director executiu de la Agència Espacial d’Europa, va dir que hi havia una bona prova que demostrava que el que van dir els científics de que no va arribar per Nadal era mentida i que a més a més va recórrer 5 km.\nQuatre detinguts per cremar el cotxe particular d’una agent de policia\nEl foc va afectar a una patrulla de policia, un cotxe particular i al sostre d’un edifici.\nEls Mossos d’Esquadra van detenir a quatre joves per cremar una patrulla de policies, un cotxe particular i un edifici. El cost de tots els danys que van causar va estar valorat en 30.000€. La policia va pensar que aquest cas, podia estar relacionat amb una intervenció de conducció temerària, els nois que hi havien dins del cotxe van amenaçar als agents de policia entre els quals hi havia la propietària del vehicle.\nAutors: Yara Fernández, Miquel Dalmau i Judith Carrasco\nCulpen a la presidenta argentina de encobrir un atemptat.\nAl 1994 un cotxe va explotar per causa d’una bomba a Argentina i ho van considerar com atemptat, encara que ningú sabia qui havia estat. La setmana passada el fiscal argentí, Alberto Nisman, va descobrir que Iran havia sigut el culpable d’aquelles morts i que la presidenta ho havia estat ocultant. El dia abans de fer la roda de premsa i dir tot el que sabia, Alberto va morir a casa seva a causa d’un tret. Ara ningú pot demostrar que la presidenta hagués encobert a Iran.\nAutors: Joan Josep de la Pena i Rebeca Cantero\nMemorial Josep Barceló 2015\nTot està preparat per el 18è memorial Josep Barceló.\nJa sabem les dades del torneig anual de futbol, que es juga a l’estiu. Els dies són 6 i 7 de Juny.\nEl club està buscant gent per participar com a assistents i ajudants del memorial.\nHi haurà un total de 56 equips, 20 són de l’any 2003, 20 més són del 2004 i 16 del 2005.\nCada equip jugarà un mínim de 4 partits entre el dissabte i diumenge. Es jugarà en 4 camps de futbol 7 i els àrbitres seran federats.\nEl club a posat el link de la web on es pot veure tota la informació sobre el memorial.\nComencem un any nou a l’escola\nL’entrada d’aquest any nou, comportarà alguns petits canvis a l’escola\nQuan vam tornar de les festes de nadal ens vam trobar en que havien canviat els ordinadors de l’aula d’informàtica, ja que els que hi havien a informàtica els havien portat a dibuix perquè ja estaven molt vells.\nTots sabem que tornar a la rutina escolar després de festes, és molt difícil i cansat, però aquest trimestre és la peça clau d'aquest curs, i tothom començarà a posar-se les piles.\nA més podríem dir que aquest segon trimestre, és el trimestre més difícil de tot el curs, ja que és el més llarg i més dens ja que entremig no hi ha massa festes.


Vaga feminista amb serveis mínims a l’Ajuntament i seguiment testimonial al sector educatiu - Ràdio Palafolls\nInici » Vaga feminista amb serveis mínims a l’Ajuntament i seguiment testimonial al sector educatiu\nMarc Ferri , març 8, 2019\t / 349 0\nAvui divendres 8 de març és el Dia Internacional de les Dones, i enguany s’ha repetit la convocatòria de vaga general feminista que ja es va celebrar ara fa un any arreu de l’Estat i que va acabar convertint-se en una jornada històrica per les reivindicacions socials i laborals de les dones.\nAmb mobilitzacions arreu del territori, la vaga ha fet que l’Ajuntament de Palafolls hagi decretat serveis essencials, per tal de garantir, segons afirma el consistori, el dret de vaga i, per l’altra, l’atenció ciutadana.\nAixò es tradueix principalment a la Llar d’Infants municipal Palafollets, el servei de Respir i l’Oficina d’Atenció Ciutadana. En altres equipaments públics, com a les escoles, el seguiment de la vaga ha estat força minoritari.\nEn el cas de Les Ferreries, l’afectació ha estat molt menor que en altres convocatòries, amb només una docent secundant la vaga, mentre que a Mas Prats han secundat la vaga 3 mestre dels 36 en total que té el centre.\nEn el cas de l’institut, el seguiment de la vaga ha tingut una incidència molt més notable entre l’alumnat del centre, a qui també anava adreçada la convocatòria. En aquest cas, com és habitual, tenen dret a vaga els alumnes des de 3r d’ESO fins a 2n de Batxillerat, i a la jornada d’avui un 84% de l’alumnat d’aquests cursos han secundat la convocatòria.\nPer a la jornada de vaga d’avui, el consistori palafollenc ha emès un comunicat en què se suma al manifest emès per l’Associació Catalana de Municipis i per la Diputació de Barcelona, en el qual es defensen “els drets socials, polítics i econòmics de la dones i reivindiquen la igualtat efectiva entre dones i homes”.\nDins dels actes de commemoració del 8-M, el grup d’ERC a Palafolls i la secció juvenil Jovent Republicà han convocat una manifestació per a les 8 d’aquest vespre a les portes de l’Ajuntament de Palafolls, sota el lema “Dones amb tots els drets”.\nLes Ferreries prepara una fira solidària per divendres


Abril | 2014 | Femení i Singulars\nDones de Ràdio, les primeres locutores de Catalunya\n23 dimecres abr. 2014\nPosted by catalunyamusica in Femení i Singulars, Uncategorized\nCatalunya, Inicis de la ràdio, música, Ràdio Barcelona EAJ-1, República, teatre\nEl 14 de novembre del 1924, Ràdio Barcelona donava el tret de sortida a la història de la radiodifusió a Catalunya i a l’estat espanyol.\n“La Veu de Catalunya”, 15 de novembre del 1924\n“Ahir a la tarda es va inaugurar l’estació de radiotelefonia instal·lada a l’edifici de l’Hotel Colom. Després de retransmetre mitja hora de música com a proves de modulació, l’anunciadora va dir dues vegades “aquí estación EAJ-1″.\nL’anunciadora, nom que tenien en aquells inicis els locutors que llegien publicitat era Rosa Sabater, la primera veu femenina de Ràdio Barcelona; EAJ -1, l’indicatiu que li atorgava el ple dret de ser la primera emissora radiofònica de l’estat espanyol.\nLa història de la radiodifusió a Catalunya havia començat pocs anys després del seu inici mundial als Estats Units i aviat aquell gran mitjà de comunicació de masses va arrelar al nostre país. El model inicial, engegat aquí per un grup d’entusiastes de la telegrafia sense fils, seguiria els passos d’altres ràdios europees i americanes, i entre les pautes a fer hi havia la incorporació de veus femenines, de locutores. Un article a la revista Ràdio Barcelona donava, també altres motius:\n“una bien timbrada voz femenina parece sonar mucho más grata, más acústicamente fiel al oído, por vía éter, que las graves y adustas sonoridades del órgano vocal masculino”.\nAviat es va veure que la ràdio havia d’obrir les portes al públic femení. La ràdio era un servei públic, i què millor que una dona per parlar i convèncer una altra dona? Això va fer que la ràdio es convertís en el primer mitjà públic que donava protagonisme a la veu femenina. Va ser aleshores quan van començar a aparèixer les primeres locutores del nostre país, aquelles veus que se sentien a través dels enormes aparells de ràdio de vàlvules o de galenes. (…)\nLa llista d’aquestes dones de ràdio la formen un munt de dones ens agradaria no només dir-vos els noms sinó també explicar-vos quina va ser la seva trajectòria a la ràdio, i com van saber obrir-se camí i aplanar el de les locutores de les generacions posteriors. Però preferim que ho descobriu vosaltres mateixos en el llibre que es titula precisament “Dones de Ràdio”, de l’autora Sílvia Espinosa, un treball molt ben documentat que ens permet, de manera amena i rigorosa, entrar en el món d’aquella primera ràdio, i saber de les dones que van ajudar a convertir aquell invent en un mitjà de comunicació popular. Tal com diu la seva autora, Sílvia Espinosa, homes i dones que van fer créixer i van lluitar perquè avui nosaltres puguem gaudir d’una ràdio i d’un país democràtic.\nRosa Mas, Mercè Wert i MªLluïsa Sánchez, les primeres dones de l’’OBC’\n08 Dimarts abr. 2014\n. Eduard Toldrà, maria Lluïsa Sánchez, Mercè Wert, Orquestra Municipal de Barcelona, Rosa Mas\nLa nit del 31 de març del 1944 la ciutat de Barcelona acollia un esdeveniment musical de primer ordre: el concert de presentació de l’Orquestra Municipal. En algunes fotografies que immortalitzen aquella data, es pot veure a tots el músics de l’Orquestra, amb el mestre Toldrà al capdavant. I de tots aquests músics, aquesta setmana al “Femení i singulars” el volem dedicar a tres d’ells, de fet d’elles, les primeres dones que van formar part de la plantilla d’aquella orquestra. Eren Rosa Mas, Mercè Wert i Mª Lluïsa Sánchez, les primeres dones de l’OBC.\nRevista Destino, Barcelona, 1 de març de 1944\n“Desde hace unas semanas, concretamente desde el día 21 del pasado mes de diciembre, en una de las Aulas de la escuela Municipal de Música, cuatro días a la semana, 88 de los mejores instrumentistas nombrados tras reñidas oposiciones, ensayan bajo la dirección del maestro Eduardo Toldrà para presentarse esta primavera como componentes de la flamante OMB” (…)\nCrític musical de Destino, Xavier Montsalvatge\nOrquestra Municipal de Barcelona. Fons Narcisa Toldrà\nEls 88 músics havien estat escollits d’una llista de 129 sol·licituds. Les places s’havien ocupat per un concurs oposició i les proves d’admissió a l’orquestra es van fer davant un tribunal format pel director del Conservatori, Joaquim Zamacois, Rosa Balcells, professora d’arpa;; el professor de trompa, Ramon Bonell, i dos professors de violí Francesc Costa i Eduard Toldrà. En realitat, Toldrà era més que això, era el director, el guia i l’ànima de l’orquestra, de fet el que la va fer néixer i créixer.\nDels 129 instrumentistes que es van presentar, 10 dones aspiraven a ocupar una plaça. Finalment tres d’elles aconseguien ser les primeres a escriure el seu nom en la història de l’orquestra, Rosa Mas, Mercè Wert i Mª LluïsaLluïsa Sánchez, i és de justícia citar-ne una quarta que entraria molt poc després però que, en aquell moment, el dia de la presentació, no tenia en regla el certificat mèdic. Era la viola Teodomira Arguedas.\nLa violinista Rosa Mas (1940). Centre de Documentació de l’Orfeó Català\nLa violinista Mercè Wert (1975). Procedència Maria Lluïsa Sánchez\nL’arpista Maria Lluïsa Sánchez (al costat la seva filla Marta Jarne). (1975) Procedència Arxiu Particular de Sánchez.\nMaria Lluïsa Sánchez era arpista. De fet, va ser l’única que va haver de lluitar per una plaça, en la qual qual només es van presentar dones, quatre. Tot i ser molt jove, en portava uns quants tocant, havia començat amb 16 amb l’Orquestra Pau Casals. Havia estudiat arpa amb la seva tia-àvia, que era professora del Conservatori Municipal, i ara li agrada explicar orgullosa que s’hi va estar, fins que es va jubilar, sempre més amb l’Orquestra i vinculada al seu estimat instrument, l’arpa. (…)\nSi vols saber-ne més fes clic aquí\nRenúncia explícita en la Sol.licitud de Rosa Mas per la plaça de concertino. Arxiu Municipal Contemporani de Barcelona\nSol.licitud de la violinista Rosa Mas per la plaça de concertino de l’Orquestra Municipal de Barcelona, 2 d’octubre 1943. Arxiu Municipal Contemporani de Barcelona


L’Institut del Teatre publica el teatre complet de Rosa Victòria Gras i Perfontan\nLa col·lecció Repertori Teatral Català del Reservori Digital de l'Institut del Teatre (RedIT) ha publicat un nou volum dedicat dedicat a la dramaturga Rosa Victòria Gras.\nPoeta, dramaturga, escriptora, traductora, doctora en Filologia Catalana, i professora, Rosa Victòria Gras i Perfontan ha estat un dels referents pedagògics de l’Institut del Teatre d’aquests darrers 30 anys.\nCom a autora teatral, Gras ha escrit catorze peces escèniques en català, totes publicades però que es trobaven descatalogades o en revistes fora de circulació. Ara, l’Institut del Teatre publica el seu teatre complet en tres volums amb l’objectiu de donar accés a un dels conjunts de peces teatrals més potents tant a nivell dramàtic com literari, de la postguerra fins avui.\nEl criteri de selecció de les obres que hi ha a cada volum no respon a cap criteri cronològic ni d’ordre temàtic. Conjuntament amb l’autora, s’ha decidit que a cada llibre hi fossin representades diverses línies d’escriptura per tal que la lectura fos variada.\nEl primer volum inclou cinc títols, dues obres curtes i tres de llargues: Per testimoni, Sàskia (1970), Somniar la vida (1971), Balneari Celeste (1974), La vigília (1965), Mima, la boja sobre la teulada (1953).\nLa primera, Per testimoni, Sàskia, és el monòleg d’una dona amb impulsos assassins, una peça de maduresa, escrita en els darrers anys. Somniar la vida, és una peça ambientada a Roma amb el perfum de les flors més estranyes que va escriure Tennessee Williams. Balneari Celeste, és un hotel per a suïcides on estalvien la feina bruta als clients. La vigília, amb els seus complexos jocs d’alternança entre possibles realitats, és una obra tan terrible que, segons confessa l’autora, no va gosar d’escriure el veritable final que tenia al cap. Com a contrapunt amb el monòleg que encapçala el llibre, el volum clou amb la seva primera obra, Mima, la boja sobre la teulada, una de les peces preferides de l’autora que anticipa l’atmosfera i els temes del que seguirà.\nAquest primer volum ja es pot consultar de forma gratuïta a la web del RedIT. Els dos següents es publicaran properament.\nD’altra banda, l’Institut del Teatre també ha dedicat un volum de la seva col·lecció «Converses» a Rosa Victòria Gras. Escrit per Albert Tola, primer alumne i després amic personal de Rosa Victòria, reprodueix l’entrevista mantinguda entre tots dos, a través de la qual és possible endinsar-se en els diversos aspectes de la labor intel·lectual, artística i reflexiva de l’homenatjada.\nLa col·lecció Repertori Teatral Català inclou una selecció dels millors textos de la literatura dramàtica en llengua catalana de tots els temps. Totes les publicacions són d’accés lliure i gratuït des del web RedIT.


Manifestacions a Barcelona | 29 setembre | Càrregues i tensió [VÍDEOS] | betevé\nCàrregues policials al centre quan alguns concentrats independentistes intentaven apropar-se a la concentració de Jusapol\nAna Gili | Sara López | dissabte, 29 de setembre del 2018, a les 18.12\nEl centre ha estat escenari de manifestacions aquest dissabte al matí que han acabat amb episodis de tensió per les càrregues policials dels Mossos d’Esquadra. El sindicat Jusapol ha convocat una manifestació, seguida per 3.000 persones, segons la Guàrdia Urbana, per homenatjar els policies nacionals i guàrdies civils que van participar en el dispositiu de l’1 d’octubre.\nCom a resposta, 6.000 persones més s’han manifestat en contra de la marxa policial convocats per Arran. Aquest contramanifestació s’ha iniciat a la plaça de Sant Jaume però s’ha anat movent fins a tocar de la plaça de Catalunya, on Jusapol ha celebrat l’acte final de la protesta blindats pels Mossos. Per contenir els manifestants independentistes, que en alguns moments han llançat objectes als agents, els antidisturbis han fet càrregues policials que han acabat amb sis detinguts, un investigat i 24 ferits.\nPer saber-ne més: Tensió i càrregues policials en les mobilitzacions contra l’homenatge als policies per l’1-O\nTot plegat ha passat en un context en què, paral·lelament, s’han organitzat incomptables actes de memòria en escoles i centres que van ser col·legi electoral durant el referèndum.\nEs reprèn la normalitat al centre\nTant la manifestació independentista com la policial ja han estat desconvocades i ja no hi queda pràcticament ningú al centre de la ciutat. El trànsit ja s’ha reobert i es comença a recuperar la normalitat. Fins aquí el nostre seguiment en directe.\nReobren la Ronda St. Pere i la Via Laietana després d'hores tallades per la manifestació de @jusapol@btvnoticies pic.twitter.com/gtJqMuX9pZ\n— Lluís Cruz (@lluiscruz) 29 de setembre de 2018\nAlmenys un agent dels Mossos d’Esquadra ferit\nDurant les càrregues policials hi ha hagut almenys un agent dels Mossos d’Esquadra ferit que ha estat atès pels Serveis d’Emergències Mèdiques (SEM).\nCàrregues de @mossos a Ronda St. Pere per intentar foragitar els últims manifestants independentistes. Un agent ha resultat ferit en caure a terra durant les corredisses@btvnoticies pic.twitter.com/jvpFVJp7lS\nDesconvocada la concentració independentista\nEls CDR desconvoquen les concentracions d’independentistes contra la marxa policial en defensa de l’operació Copèrnic per l’1-O.\nEstan massacrant als nostres. DESCONVOQUEM!\nHo pagareu. La història us dirà traïdors @MiquelBuch @QuimTorraiPla @govern\nAjuntament de BCN, Generalitat de Cat., ens fa vergonya que no hagueu denunciat l'entrada d'aquells que només saben fer ús de la violència. Activem #AlertaUltra\n— CDR Catalunya (@CDRCatOficial) 29 de setembre de 2018\nSegon detingut durant les manifestacions contraposades\nEls Mossos d’Esquadra han detingut una altra persona per atemptat contra l’autoritat després de les càrregues policials a la plaça de Catalunya. És el segon detingut d’aquest matí de dissabte marcat per la tensió al centre de la ciutat.\n.@mossos han de tornar a intervenir després que un grup d'independentistes hagi encerclat una desena de manifestants de @jusapol. Hi han hagut crits i empentes. La policia torna a acordonar Pl. Catalunya@btvnoticies pic.twitter.com/p0ukAep9k9\n14 ferits durant les càrregues policials\nEl Servei d’Emergències Mèdiques (SEM) ha fet 14 assistències aquest dissabte al matí després de les diferents càrregues policials dels Mossos d’Esquadra contra manifestants independentistes. Tots han estat ferits lleus però en tres dels casos han estat traslladats a centres sanitaris.\nAcaba la manifestació policial\nJusapol dona per finalitzada la manifestació de suport a l’actuació policial de l’1-O i per demanar l’equiparació salarial de tots els cossos de seguretat. Els organitzadors han proposat als seus manifestants marxar pel passeig de Gràcia per evitar els independentistes que han estat intentant accedir a la plaça de Catalunya en tot moment.\nNoves càrregues policials a la plaça de Catalunya\nEls independentistes que tornaven a la plaça de Sant Jaume han canviat de destinació a mig camí i han començat a córrer cap a la plaça de Catalunya, on s’estava celebrant l’acte de Jusapol. Els dos grups s’han començat a increpar i els antidisturbis han acabat carregant contra els independentistes de nou.\nContinua l’acte de Jusapol\nA la plaça de Catalunya continuen els discursos de la manifestació convocada per Jusapol, mentre que un centenar d’independentistes que han accedit a la zona els escridassa: “1 d’octubre, ni oblit ni perdó”.\nUn centenar llarg de persones criden "1d'octubre, ni oblit ni perdó" a Pl. Catalunya mentre es du a terme l'homenatge de @jusapol als agents de PN i GC que van participar a #1oct @btvnoticies pic.twitter.com/DX3JKtRnL0\n3.000 persones a la manifestació de Jusapol\nLa Guàrdia Urbana ha xifrat en 3.000 persones els assistents a la manifestació convocada per Jusapol. Molts d’ells hi han anat amb banderes espanyoles i de la Guàrdia Civil.\nLa plaça de Catalunya, blindada\nEls Mossos d’Esquadra han acabat blindant la plaça de Catalunya, on s’està celebrant l’acte final de la manifestació de Jusapol, per evitar que hi accedeixin els independentistes després que un grup hi hagi aconseguit entrar.\nDe la multitud repartida als voltants de la plaça, els concentrats a la Rambla han decidit recular i tornar a la plaça de Sant Jaume, on inicialment ha començat la contramanifestació convocada per Arran.\nDurant els discursos a la plaça de Catalunya, Jusapol ha defensat l’operació de la Policia Nacional i la Guàrdia Civil durant el referèndum i han exigit equiparar els sous de tots els cossos de seguretat: “Amb el mateix treball, mateix sou”, ha exigit una de les representants del sindicat policial.\nTensió a plaça de Catalunya\nMàxima presència policial a la plaça de Catalunya. Els Mossos d’Esquadra han blindat l’espai on Jusapol acaba la jornada de reivindicacions fent un homenatge als agents que van participar a l’1-O. Els parlaments dels representants policials s’han aturat davant l’arribada d’activistes independentistes.\nMossos i bombers encarats a la Rambla\nUn grup de bombers uniformats s’ha col·locat davant dels manifestants concentrats a la Rambla formant una filera, just al davant del cordó policial dels Mossos d’Esquadra. Algunes persones de la protesta han començat a llançar objectes als agents i el bombers han intentat dissuadir-los. Just després, els antidisturbis han començat a carregar mentre els bombers intentaven contenir els manifestants i demanaven als agents aturar les càrregues.\nÚLTIMA HORA: 6.000 persones participen a les mobilitzacions\nL’Ajuntament ha informat que 1.800 persones han participat en la manifestació convocada per Jusapol a la via Laietana. El consistori ha informat també que unes 6.000 persones han participat en les diverses mobilitzacions al centre de la ciutat per impedir la protesta policial.\nTallat l’accés a plaça de Catalunya per la Rambla\nEls Mossos d’Esquadra tallen diversos accessos a la plaça de Catalunya, on hi ha la manifestació de Jusapol, per evitar que hi arribin els manifestants convocats per Arran. Els independentistes volien accedir-hi per la Rambla, però un cordó policial els barra el pas.\nNeteja de les restes del Holi\nAlguns dels participants de la concentració a la via Laietana recullen la pols de colors que han llançat contra els agents dels Mossos d’Esquadra.\nAlguns manifestants recullen la brossa del bany de color https://t.co/UM4y1igs1s pic.twitter.com/7LVMAFq9K7\n— Carles Garcia (@CarlesGN) 29 de septiembre de 2018\nTallat també el carrer de Fontanella\nUn grup de persones talla el carrer de Fontanella per evitar que la manifestació de Jusapol arribi a la plaça de Catalunya. Els Mossos d’Esquadra han desplegat aquí també un cordó policial per evitar enfrontaments entre els dos grups. Els manifestants de Jusapol volen arribar a la plaça de Catalunya per la ronda de Sant Pere.\nUn centenar de persones talla el C. Fontanella per impedir que avanci la manifestació de @jusapol fins a Pl. Catalunya. @mossos despleguen un cordó de seguretat per impedir que coincideixin@btvnoticies pic.twitter.com/8N4GBbcmXZ\nCanvi de recorregut de la manifestació d’Arran\nArran fa una crida a les persones concentrades perquè es dirigeixin cap a la Rambla pel carrer de Ferran. Mentrestant, tornen a haver càrregues a la via Laietana després que els manifestants hagin llançat diversos objectes als agents dels Mossos.\nMés càrregues. La gent llança objectes, encenedors, llaunes…També ampolles de vidre que arriben on som els periodistes @btvnoticies pic.twitter.com/8zjiklhuI7\n— Anna Rodríguez (@AnnaErraPe) 29 de septiembre de 2018\nÚLTIMA HORA: Primer detingut en la manifestació\nEls Mossos d’Esquadra han detingut un dels manifestants per atemptat als agents. La detenció s’ha produït després que alguns dels activistes llancessin ous i altres objectes a la policia.\nComença la manifestació de Jusapol\nLa protesta convocada pel sindicat policial Jusapol enfila amunt per la via Laietana. Els concentrats arribaran fins a la plaça d’Urquinaona, on es faran uns parlaments per exigir l’equiparació salarial entre els cossos de seguretat de l’estat i per reivindicar l’actuació de la Policia Nacional i Guàrdia Civil durant l’1-O.\nCs, VOX, PxC i UPyD, a la manifestació\nUna pancarta amb el lema “Equiparación” encapçala la manifestació convocada per Jusapol. Exigeixen l’equiparació de sous entre tots els cossos de seguretat de l’estat i també homenatgen els agents que van participar al dispositiu policial de l’1-O. A la capçalera de la marxa hi ha membres de Ciutadans, VOX, PxC i UPyD. Al darrere, centenars de persones es manifesten amb banderes espanyoles.\nCàrregues policials després que els manifestants llancin pols de colors\nEls centenars de persones convocades per Arran han llançat enlaire pols de colors que han caigut sobre els agents dels Mossos d’Esquadra. La pols ha creat un gran núvol de colors a la via Laietana que ha tapat la visibilitat al carrer durant uns segons. Just en aquest moment, els agents han començat a carregar contra els manifestants.\nCs i VOX donen suport a la marxa policial\nA la mobilització, convocada pel sindicat Jusapol, hi ha assistit el secretari General de VOX, Javier Ortega Smith, i també alguns diputats de Ciutadans com Matías Alonso i Jean Castel.\nArriben els primers manifestants convocats per Jusapol\nEls manifestants convocats pel sindicat policial Jusapol comencen a concentrar-se davant de la prefactura de la Policia Nacional per retre homenatge als agents que van participar a l’1-O. A la mateixa via Laietana hi ha centenars de persones que protesten contra ells per voler homenatjar el dispositiu policial. Els separa un fort cordó policial dels Mossos d’Esquadra, amb agents antidisturbis i sis furgonetes de la BRIMO.\nCentenars de policies convocats per @jusapol omplen la Via Laietana, davant la prefactura de @policia, per homenatjar els agents de PN i GC que van intervenir l’#1Oct @btvnoticies pic.twitter.com/yAEepjkn4R\nMobilització de l’Observatori de la Catalanofòbia\nAquest dissabte també hi ha convocada una concentració, de 10 h a 12 h, de l’Observatori de la Catalanofòbia, a la plaça d’Idrissa Diallo, a tocar de Correus però finalment no s’hi ha concentrat ningú. Per motius de seguretat, la Direcció General d’Administració de Seguretat del Departament d’Interior de la Generalitat de Catalunya, els ha allunyat de plaça de Sant Jaume, tot i que aquest col·lectiu s’havia desvinculat de la concentració.\nDonades les informacions aparegudes en el dia d’avui a través de les xarxes socials obertes, considerem oportú fer públic el nom de la plaça on tindrà lloc la concentració amb suficient antelació com perquè hi pugui assistir aquelles persones que així ho desitgin.\n— Observatori de la Catalanofòbia (@oCATfobia) 28 de setembre de 2018\nEls manifestants llancen avions de paper als agents dels Mossos\nLes persones concentrades per protestar contra la manifestació del sindicat Jusapol no poden avançar per la via Laietana perquè un cordó policial dels Mossos d’Esquadra els barra el pas. Com a protesta, els manifestants han llançat als agents avions de paper fets amb paperetes idèntiques a les de l’1-O.\nPrimeres càrregues policials\nA la plaça de Sant Jaume, s’han concentrat centenars de persones cridades per l’organització juvenil de l’esquerra independentista Arran. Volen evitar que la manifestació d’homenatge al dispositiu de l’1-O hi arribi. Els concentrats s’han acostat fins a la via Laietana i allà s’han topat amb un cordó policial dels Mossos d’Esquadra. Els antidisturbis han carregat per evitar que la marxa avanci.\nEl sindicat policial Jusapol ha convocat una manifestació a les 12 h per homenatjar els policies nacionals i guàrdies civils que van participar a l’1-O. La concentració sortirà de la via Laietana.\n— 1 octubre — Guàrdia Civil — Policia Nacional — referèndum\nLa Model acull dues exposicions sobre l’1 d’octubre\nS’eleven a 24 els agents de la Policia Nacional investigats per l’1-O\nTensió i càrregues policials en les mobilitzacions contra l’homenatge als policies per l’1-O\nMenors no acompanyats s’escapen d’altres centres per venir a Barcelona


Esquerra Republicana denuncia que el govern espanyol ataca directament l'agricultura catalana, un dels sectors més potents de la nostra economia - Esquerra\nEsquerra Republicana denuncia que el govern espanyol ataca directament l'agricultura catalana, un dels sectors més potents de la nostra economia\nDavant de les declaracions del ministre d'Agricultura, Miguel Arias Cañete, i del ministre d'Hisenda, Cristóbal Montoro, amenaçant amb no aportar els corresponents diners de la PAC (Política Agrària Comuna) a les comunitats autònomes que no respectin el sostre de dèficit fixat per l'Estat, el diputat d'Esquerra Republicana al Parlament de Catalunya, Dionís Guiteras, ha denunciat que 'el govern espanyol ataca directament un dels sectors més potents de l'economia catalana'. Guiteras ha recordat que el 2012 els agricultors catalans van rebre uns 500 milions d'euros en 'ajuts directes a la producció i el desenvolupament rural'.\nEl diputat republicà ha volgut constatar el 'canvi d'estratègia' del govern espanyol en el seu intent per ofegar les finances de la Generalitat: 'han passat d'atacar les institucions catalanes a atacar, en aquest cas als pagesos, industrials i al món rural en general'. 'Ara ataquen directament als ciutadans i ciutadanes de Catalunya', ha afegit.\nGuiteras ha alertat que aquest possible nou incompliment de l'Estat amb Catalunya, 'no només afectaria el món de la pagesia', sinó també a 'd'altres sectors claus per a l'economia catalana', com per exemple les 'exportacions'.\nEsquerra Republicana denuncia que el govern espanyol ataca directament un dels sectors més potents de l'economia catalana


The Endgame, Teatre a Olot – Oci a Diari de Girona\nEts a: Diari de Girona > Canal d'Oci > Agenda > Girona > Teatre > Olot > The Endgame\nDirecció: Olatz de Andrés / Coreografia i textos: Olatz de Andrés i l'equip d'intèrprets / Intèrprets: Natalia de Miguel, Pilar Andrés, Paula Serrano, Isabel Álvarez / Laboratori conceptual i visual: Mabi Revuelta / Il·luminació: Gabo Punzo / Vestuari i atrezzo: Sinpatron / Escenografia: Gabo Punzo i Sinpatron / So i composició original: Jamie McCarthy / Dramatúrgia: Lou Cope / Expert en escacs: Leontxo García / Producció: María Rodriguez i l'equip d'Azkuna Zentroa / Fotografia: Gabo Punzo\nEn plena partida d'escacs un dels jugadors es queda embadalit per la bellesa d'un moviment. Per uns instants, l'estètica s'imposa a l'estratègia. La partida pren una deriva gens convencional. Els contrincants entren en acció com a jugadors i, alhora, com a objectes, com a peces del joc. L'espai escènic esdevé un tauler gegant, i el públic n'és el seu delimitador. Dues partides s'estan jugant simultàniament: la primera es juga sobre el clàssic tauler de 64 caselles; la segona ocupa l'escenari sencer. Es posen en moviment els pensaments dels jugadors, el vaivé del temps, les reflexions sobre la probabilitat, el triomf i el fracàs. The Endgame* és una singular mirada a aquest joc mil·lenari, una partida dins una partida. És un joc calidoscòpic, un món coreogràfic inspirat en les regles i les infinites possibilitats dels escacs.\nAquest és un espectacle del cicle Erupció Basca // Euskal Erupzioa


Quan t'apassionen els llibres... | Un desig, una mica de desordre i una bici\nLlavors vaig editar les imatges per tal que tinguessin el marge necessari. Van quedar així:\nAra ja només em faltava cartró, cartolina, cola, adhesiu de doble cara, goma eva de color blanc i les tisores, el cúter i la base de tall.\nI per acabar d'adornar-los vaig buscar imatges amb frases sobre llibres o lectura, i en vaig seleccionar tres que van servir per la part frontal de cada un dels portallapis.\nPer tal de donar-li volum, l'estructura de les tapes està feta de cartró forrat de cartolina. El llom del llibre (he enganxat la imatge en un tall de cartolina de la mateixa mida perquè tingui més consistència) va unit a les tapes. Ara cal cobrir la part interior, també amb cartolina del mateix color, i el lateral i el fons van amb goma eva de color blanc, per simular les pàgines del llibre. I, finalment, hi poso la imatge de portada.\nExplicat així sembla molt fàcil, però vaig tenir alguns contratemps. Bé, més que contratemps, potser n'hauria de dir badades, ja que em vaig equivocar a l'hora d'enganxar la goma eva i enlloc de fer-ho a la part de baix ho vaig fer a la part de dalt, o sigui que vaig haver de desenganxar i tornar a enganxar de manera correcta. Segurament direu que això li pot passar a qualsevol, però és que em va passar dues vegades!!!\nFinalment va quedar tot bastant presentable, tot i que m'hi va quedar alguna resta de cola, i en vaig quedar força contenta.\nMentre feia aquests ens va venir a veure una amiga de la Rosa, i li van agradar tant que me'n va encarregar dos més. Però ella enlloc de la portada d'un llibre, va preferir que posés una foto al llom i una frase d'amor a la part frontal. Ara que ja n'havia fet abans, va anar tot molt més rodat, i aquest és el resultat.\nEsperant que us hagi agradat, m'acomiado fins a la pròxima, que serà d'aquí 15 dies si tot va bé. Bona setmana!!!\nAnònim 6 de maig de 2015 a les 0:08\nM´ha encantat el resultat final. I molt ben trobades les frases sobre el llegir. I a més es pot construir al gust de cada persona. Molt xulo!\nDesig Desordre Bici 6 de maig de 2015 a les 9:44\nGràcies guapa!!! Petons\nAnònim 6 de maig de 2015 a les 21:02\nNo se si men sortire.petons...\nmogetoto. 6 de maig de 2015 a les 21:11\nMolt bonic. Ets FANTASTICA...Quines ideas mes bones.Anims i endevant que TU, pots amb tot.\nMontse Perxi 7 de maig de 2015 a les 8:55\nGràcies Montse, n'aprenc de tu, que si hi ha algú que pot amb tot ets tu